A Gyógypedagógia Tanszék tiszteletdíj nélküli

**Demonstrátori pályázatot**

hirdet a **2021/22. őszi félévre** az alábbi feltételekkel:

A megpályázható demonstrátori helyek száma legfeljebb 2 fő. A választás a Tanszéken történik, előzetes elbeszélgetés alapján.

A pályázaton azon hallgatók vehetnek részt, akik

* első-, másod-, harmadéves, gyógypedagógus hallgatók
* nappali tagozaton, aktív státuszú hallgatók
* órarendjük illeszkedik a 8:00-15:30-ig történő közös munkavégzésbe.

A demonstrátor feladata, hogy a **tanszékvezető, - annak megbízottja - ill. az igazgatási ügyintéző útmutatása alapján**, bekapcsolódjon a tanszéki adminisztráció segítő munkájába, részt vegyen a tanszék által szervezett programokon (pl. Csevegés Csészékkel stb.), aktuális segítő feladatokat (borítékcímzés, feladószelvények kitöltése, záróvizsga teendők segítése stb.), önkéntes közösségi munkát végezzen.

A demonstrátor heti szinten meghatározott óraszámot tölt a tanszéken (heti 2-3 alkalom), előzetes egyeztetés alapján. Az elvégzett feladatait feljegyzés szerűen rögzíti, melyet a tanszékvezető és az igazgatási ügyintéző folyamatosan nyomon követ. Demonstrátori pályázat több féléven keresztül is elnyerhető.

A demonstrátori pályázat nyertese, az alábbi kedvezményekben részesülhet:

* köztársasági ösztöndíj és egyéb pályázati lehetőségek segítése, a tanszéken kiállított demonstrátori munkáról szóló igazolással
* speciális segítség a tárgyfelvételi időszakban *(kedvezőbb szemináriumi időpont, választható tárgyak…)*
* elsőbbségi jog a szakdolgozat konzulensének és témájának választásában

Jelentkezés személyesen a tanszéken, a kitöltött űrlappal!

**Pályázat benyújtásának határideje: 2021. június 30.**

**Gyógypedagógia Tanszék**

 Győr, 2021. május 27.